《汉宫春 庆寡妇二月十九》
宋代·佚名

四舞阶蓂，花朝节后，二月阳春。观音降诞，当年对此良辰。

谁知好日，固多同、重现前身。已壮门楣全四德，富将偕老卿卿。

天意不如人愿，坚柏舟节义，安富尊荣。徐君两雏，戏彩歌舞莱庭。

勤教子、不厌三迁，何异轲亲。福寿麻姑伴侣，长笑傲武陵春。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。